EkBass/fiwiki-20250220-pages-articles huggingface dataset:
Naïm Sliti

Naïm Sliti (, s. 27. heinäkuuta 1992 Marseille, Ranska) on tunisialainen jalkapalloilija. Keskikentällä pelaava Sliti edustaa Saudi-Arabian Valioliigassa pelaavaa Ettifaq FC:tä. == Seurajoukkueura == Sliti siirtyi Sedanin nuorten joukkueesta edustukseen kaudella 2011–2012. Joukkue pelasi Ligue 2:ssa, jossa Sliti pelasi 28 sarjaottelua tehden kaksi maalia. Hän pelasi myös seuraavankin kauden Sedanissa tällä kertaa 20 ottelun verran, joissa syntyi yksi maali. ===Paris FC=== Sliti siirtyi kaudeksi 2013–2014 Paris FC:hen, joka pelasi National-sarjatasolla. Hän pelasi kauden aikana vain neljä ottelua tekemättä maaliakaan. ===Red Star=== Yhden kauden jälkeen Pariisissa Sliti siirtyi Red Star FC:hen. Avauskausi 2014–2015 National- sarjassa oli menestyksekäs, kun Red Star voitti sarjan ja nousi seuraavaksi kaudeksi Ligue 2:een. Sliti pelasi 28 sarjaottelua ja teki kahdeksan maalia. Kaudella 2015–2016 Sliti pelasi Ligue 2:ssa 36 ottelua, tehden niissä neljä maalia. Kolmantena kautena Red Starissa Slitin peliaika jäi vähäiseksi ja hän pelasi vain kaksi ottelua kauden alkupuolella. ===Lille=== Sliti siirtyi lainasopimuksella Lilleen kesäkuussa 2017, jossa hän pelasi 16 ottelua Ranskan pääsarjassa. Sliti onnistui maalinteossa kerran 29. marraskuuta 2016 SM Caenia vastaan, jossa hän myös syötti Lillen kaksi maalia, ottelun päättyessä 4–2. Kauden päätyttyä Sliti allekirjoitti sopimuksen Lillen kanssa heinäkuussa 2017, mutta valmentaja Marcelo Bielsa antoi hänet lainalle Dijoniin. Dijonissa Sliti pelasi kaudella 2017–2018 31 sarjaottelua Ligue 1:ssä ja onnistui maalinteossa seitsemän kertaa. Hän teki muun muassa kaksi maalia kotiottelussa Lyonia vastaan, jolle Dijon hävisi 2–5.MATCH PAGE DIJON FCO - OLYMPIQUE LYONNAIS lfp.fr Viitattu 23.6.2018 == Maajoukkueura == Sliti pelasi ensimmäisen maaottelunsa 3. kesäkuuta 2016 Afrikanmestaruuskarsintaottelussa Djiboutia vastaan. Hän teki samassa ottelussa myös ensimmäisen maajoukkuemaalinsa. Sliti pelasi ensimmäiset arvokisansa 2017 Afrikanmestaruuskisoissa. Hän oli maansa paras maalintekijä kahdella maalilla. Hän teki 2–0 maalin Algeriaa vastaan, jonka Tunisia voitti alkulohkossa 2–1. Toinen maali tuli lohkon viimeisessä ottelussa Zimbabwea vastaan, jossa Sliti teki ottelun avausmaalin. Tunisian kisat päättyivät puolivälieriin. Kesäkuussa 2018 Sliti valittiin Tunisian maajoukkueeseen 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 20.6.2018 == Lähteet == Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1992 syntyneet Luokka:Elävät henkilöt
Anguta

Anguta on inuiittien mytologiassa meren ja merenelävien jumalattaren Sednan yksisilmäinen isä. Anguta oli alun perin luojajumala, mutta hallitsee nyt Sednan kanssa adlivunia, onnettomien vainajien maata. Siellä jokaisen kuolleen sielun on maattava vuoden ajan Angutan vierellä ja kärsittävä hänen nipistyksiään.Cotterell 1996, s. 184 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Eskimoiden mytologia
Aérospatiale Gazelle

Aérospatiale Gazelle (tunnukset SA 340, SA 341 ja SA 342) on Aérospatialen valmistama kevyt monikäyttöinen helikopteri. Helikopterin ensilento oli 7. huhtikuuta 1967. Mallikoodi SA340 oli käytössä prototyyppiversiolle. Malliversioita ovat SA 341B, SA 341C, SA 341D HT3, SA 341E, SA 341F, SA 341G ja SA 341H, sekä SA 342M. Kopteri on käytössä vielä vuonna 2017 ja kopterilla on käyttäjiä 23 maassa. Kopteria on valmistanut myös Westland Helicopters. == Lähteet == == Aiheesta muualla == Luokka:Sotilashelikopterit Luokka:Aérospatialen ilma-alukset
Tigrero – elokuva joka ei valmistunut

Tigrero – elokuva joka ei valmistunut on Mika Kaurismäen ohjaama pitkä dokumenttielokuva vuodelta 1994. Elokuvassa ohjaaja Samuel Fuller palaa 40 vuoden jälkeen karajá-intiaanien kylään Amazonin sademetsään yhdessä nuoremman kollegansa Jim Jarmuschin kanssa. He näyttävät kyläläisille Fullerin 40 vuotta aikaisemmin kuvaamaa elokuvamateriaalia ja haastattelevat kylän nykyisiä asukkaita. Viitattu 21.6.2018 Helsingin Sanomien Helena Ylänen kuvaili Tigreroa avaraksi ja viisaaksi dokumenttielokuvaksi, josta Kaurismäen varmuus ohjaajana tekee moniulotteisen. Muutkin arvostelut olivat yleissävyltään myönteisiä, Lehdistöarvio.. Elokuva palkittiin Golden Key -pääpalkinnolla Slovakian Art Film -elokuvajuhlilla . == Lähteet == == Kirjallisuutta == *Aitio, Tommi: ”Paluu Amazoniin”, Filmihullu 3/1994. Luokka:Brasilialaiset elokuvat Luokka:Suomalaiset dokumenttielokuvat Luokka:Mika Kaurismäen ohjaamat elokuvat Luokka:Vuoden 1994 dokumenttielokuvat
Covert Affairs

Covert Affairs on yhdysvaltalainen Matt Cormanin ja Chris Ordin luoma toiminta-draamasarja, jonka pääosissa näyttelevät Piper Perabo ja Christopher Gorham. Sarjan esittäminen alkoi Yhdysvalloissa USA Networkin kanavalla 13. heinäkuuta 2010. Tammikuussa 2015 USA Network ilmoitti sarjan jäävän viiden tuotantokauden mittaiseksi. == Näyttelijät == == Tuotanto == Covert Affairs lisättiin USA Networkin tuotantolistalle heinäkuussa 2008. Pilottijakson käsikirjoittivat Matt Corman ja Chris Ord. Ensimmäinen sarjaan kiinnitetty näyttelijä, oli CIA-agentti Annie Walkerin roolin saanut Piper Perabo. Tammikuussa 2010 sarjasta tilattiin kymmenen jakson pituinen ensimmäinen kausi. Sarjaa kuvattiin Kanadassa Torontossa, mutta muita kuvauspaikkoja olivat muun muassa Yhdysvalloissa Washington ja New York. USA Network kertoi lopettavansa sarjan viidenteen kauteen 6. tammikuuta 2015. == Lähteet == == Aiheesta muualla == * Covert Affairs USAnetworkin sivustolla * * Covert Affairs TV.comissa Luokka:2010-luvun yhdysvaltalaiset draamasarjat Luokka:Yhdysvaltalaiset toimintasarjat Luokka:USA Networkin televisio-ohjelmat
Avioimpexin lento 110

Avioimpexin lento 110 oli Avioimpexin tilauslento Sveitsin Genevestä Skopjeen, Pohjois-Makedoniaan (tai tuolloiseen Makedonian tasavaltaan). Lennolla 5. maaliskuuta 1993 käytetty Saratov Airlinesilta vuokrattu Jakovlev Jak-42D törmäsi vuoreen lähellä Ohridia Pohjois-Makedoniassa. Lennolla oli 108 matkustajaa ja kahdeksan miehistön jäsentä, jotka kaikki kuolivat onnettomuudessa. Se on Pohjois-Makedonian historian pahin lento-onnettomuus ja toiseksi pahin Jakovlev Jak-42:lle sattunut onnettomuus. == Tapahtumat == Koneen oli tarkoitus lentää Skopjeen, mutta siellä olleen lumimyrskyn vuoksi se joutui kääntymään kohti varakenttää Ohridia. Ensimmäinen lähestymisyritys Ohridin lentoaseman kiitotielle 02 epäonnistui, ja miehistö teki ylösvedon. Turvallinen lentoreitti olisi ollut suoraan eteenpäin samalla ylöspäin nousten, mutta radioliikenteen epäselvyyksien ja väärinymmärryksien vuoksi miehistö kääntyi sivuun ja alkoi tehdä uutta laskukierrosta. Kone joutui vuoristoiselle alueelle ja törmäsi Trojanivuoreen noin kahden kilometrin päässä lentoasemalta itään. Maaston läheisyydestä varoittava GPWS-laite hälytti seitsemän sekunnin ajan ennen törmäystä. Kone tuhoutui törmäyksessä täysin ja syttyi sen jälkeen tuleen. Onnettomuudesta selvisi elossa vain 23-vuotias matkustaja Rade Jevremovic, joka loukkaantui vakavasti. Hän kuitenkin kuoli 2. joulukuuta 1993 tulematta koskaan tajuihinsa. == Matkustajat ja miehistö == Koneen 108 matkustajasta noin 80 prosenttia oli viranomaisten mukaan Jugoslavian kansalaisia, etniseltä taustaltaan pääosin albaaneja. Muut matkustajat olivat Makedonian tasavallasta ja nelihenkinen ohjaamomiehistö Venäjältä. Matkustajien joukossa oli myös ranskalainen Yhdistyneiden kansakuntien pakolaisjärjestön viranomainen Pierre Ollier. == Onnettomuuden syyt == Onnettomuuden pääasiallinen syy oli makedonialaisten tutkijoiden mukaan miehistön virhe: he eivät seuranneet lentoaseman ympäristöön määritettyjä lentoreittejä ja jatkoivat lähestymistä, vaikka eivät tarkkaan tienneet sijaintiaan. Lisäksi onnettomuuden syntyyn vaikutti se, että Ohridin lentoaseman suunnistukseen käytetty radiomajakka ei onnettomuuden aikaan ollut toimintakunnossa. Sen sijaan venäläisten tutkijoiden mukaan onnettomuuden aiheutti venäjää ja englantia puhuneiden lentäjien ja makedoniaa puhuneen lennonjohtajan välillä tapahtunut väärinymmärrys. == Seuraukset == Onnettomuus oli kolmas vakava lentoturma Makedonian tasavallassa 16 kuukauden aikana. Maan siviili-ilmailustakin vastannut kaupunkisuunnittelun, rakennustöiden, viestinnän ja ekologian ministeri Antoni Pesev erosi onnettomuuden seurauksena tehtävästään. == Lähteet == Luokka:Vuoden 1993 lento-onnettomuudet Luokka:Lento-onnettomuudet Pohjois-Makedoniassa
Wendell Carter

Wendell Andre Carter jr. (s. 16. huhtikuuta 1999 Atlanta, Georgia) on yhdysvaltalainen koripalloilija. == Pelaajaura == Isona laitahyökkääjänä tai sentterinä pelaava Carter pelasi yliopistokoripalloa Duke Universityssä kauden 2017–2018 yhdessä muun muassa Marvin Bagleyn kanssa.College Basketball at Sports-Reference.com Chicago Bulls varasi Carterin NBA:han seitsemännellä varausvuorolla vuoden 2018 varaustilaisuudessa. Carterin odotettiin täydentävän ominaisuuksillaan, kuten fyysisyydellä ja levypallopelillä, Lauri Markkasen tähdittämää Bullsin etukenttäähttps://www.nbcsports.com/chicago/bulls/bulls-select-wendell-carter- jr-find-perfect-frontcourt-pairing-lauri-markkanen-nba-draft-marvin-bagley. Tammikuussa 2019 Carter loukkasi vasemman peukalonsa ja joutui leikkaukseen sekä kuukausien ajaksi sivuun pelaavasta kokoonpanosta.https://www.nba.com/bulls/news/wendell-carter-jr-injury-update Maaliskuussa 2021 Carter siirtyi Orlando Magiciin. Carter kuului Yhdysvaltain alle 17-vuotiaiden maajoukkueen turnauskokoonpanoon vuoden 2016 MM- kilpailuissa, missä Yhdysvallat voitti maailmanmestaruuden ja Carter valittiin turnauksen tähdistöjoukkueeseen.https://www.usab.com/news- events/news/2016/07/mu17-game-7-vs- tur.aspxhttp://www.fiba.basketball/world/u17/2016/news/sexton- takes-2016-fiba-u17-world-championship-mvp-honours-tops-all-star-five == Pelityyli ja ominaisuudet == Carteria pidetään monipuolisena, tunnollisena ja mukautuvana sentterinä, ja häntä on näiden piirteidensä vuoksi verrattu Al Horfordiin. Myös Carterin syöttötaitoa ja hyökkäyslevypallopeliä on kehuttu.https://www.is.fi/nba/art-2000005729976.htmlhttps://www.nbcsports.com/chicago/bulls/espn- gives-interesting-nba-comparisons-wendell-carter-jr == Lähteet == * Profiili Duke University Blue Devils * Wendell Carter Jr. College Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1999 syntyneet Luokka:Elävät henkilöt
China Northwest Airlinesin lento 2119

China Northwest Airlinesin lento 2119 oli China Northwest Airlinesin Kiinan sisäinen reittilento Yinchuanista Pekingiin. Lennolla 23. heinäkuuta 1993 käytetyn BAe 146-300:n lentoonlähtö epäonnistui Yinchuanin lentoasemalla. Koneen nokka ei noussut, vaikka se saavutti rotaationopeuden. Lentäjä nosti tällöin nokkaa väkisin, jolloin koneen pyrstö osui kiitotiehen. Siitä huolimatta kone ei noussut ilmaan, vaan osui maapenkkaan ja päätyi kiitotien päässä olleeseen järveen. Lennolla oli 108 matkustajaa ja viisihenkinen miehistö. Onnettomuudessa kuoli 55 matkustajaa ja yksi miehistön jäsen. Se on pahin BAe 146:lle sattunut onnettomuus. Onnettomuuden aiheutti laskusiivekejärjestelmään kesken lähtökiidon tullut vika, jonka seurauksena siivekkeet vetäytyivät lentoasentoon ja siipien tuottama noste väheni. Miehistö yritti keskeyttää lentoonlähtöä, mutta kiitotietä ei enää ollut riittävästi jäljellä. == Lähteet == Luokka:Vuoden 1993 lento-onnettomuudet Luokka:Lento-onnettomuudet Kiinassa Luokka:Ningxia
Riitta Mäkinen

Riitta Leena Mäkinen (s. 2. elokuuta 1979 Jämsä) on suomalainen SDP:tä edustava poliitikko. Hän on toiminut kansanedustajana Keski-Suomen vaalipiiristä vuodesta 2018. Mäkinen toimi Jyväskylän kaupunginhallituksen puheenjohtajana 2013–2017 ja Jyväskylän kaupunginvaltuuston puheenjohtajana 2017–2020. Hän on toiminut Keski-Suomen maakuntavaltuuston puheenjohtajana vuodesta 2021. == Elämä ja ura == Mäkinen valmistui ylioppilaaksi vuonna 1997 Jyväskylän normaalikoulun lukiosta ja yhteiskuntatieteiden maisteriksi Jyväskylän yliopistosta vuonna 2007 pääaineenaan yhteiskuntapolitiikka. Ennen eduskuntaa hän työskenteli työllisyydenhoidon kentällä pitkäaikaistyöttömien parissa. Mäkinen nousi kansanedustajaksi kesäkuussa 2018 varaedustajan paikalta Susanna Huovisen siirryttyä Keski-Suomen ensi- ja turvakodin toiminnanjohtajaksi. Hänet valittiin eduskuntaan varsinaisena edustajana vuoden 2019 vaaleissa 8 916 äänellä. Kansanedustajana Mäkinen oli valtiovarainvaliokunnan ja puolustusvaliokunnan jäsen sekä talousvaliokunnan varajäsen. Vuoden 2023 eduskuntavaaleissa Mäkinen valittiin uudelleen kansanedustajaksi 9 712 äänellä, saaden toistamiseen eniten ääniä vaalipiirissään. Mäkinen valittiin Jyväskylän kaupunginvaltuustoon ensimmäisen kerran kunnallisvaaleissa 2008, mitä ennen hän toimi varavaltuutettuna perusturvalautakunnan jäsenenä. Vuonna 2008 hän aloitti perusturvalautakunnan puheenjohtajana. Kunnallisvaaleissa 2012 Mäkinen sai Jyväskylässä eniten ääniä (1 870 ääntä) ja valittiin kaupunginhallituksen puheenjohtajaksi. Kuntavaalien 2017 jälkeen hän siirtyi kaupunginvaltuuston puheenjohtajaksi. Vuoden 2021 kuntavaaleissa Mäkinen sai SDP:n ääniharavana 1988 ääntä ja valittiin Keski- Suomen maakuntavaltuuston puheenjohtajaksi. Mäkinen on myös Jyväskylän työväenyhdistyksen puheenjohtaja. == Lähteet == Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Nykyiset kansanedustajat Luokka:Suomen Sosialidemokraattisen Puolueen poliitikot Luokka:Vuonna 1979 syntyneet Luokka:Elävät henkilöt
Charles Krauthammer

Irving Charles Krauthammer (13. maaliskuuta 1950 New York, Yhdysvallat – 21. kesäkuuta 2018) oli yhdysvaltalainen kolumnisti, kirjailija, poliittinen kommentaattori ja psykiatri. Hän kirjoitti kolumneja The Washington Postiin vuodesta 1985 alkaen ja kommentoi poliittisia aiheita Fox Newsin ajankohtaisohjelmissa. Hän käytti ensimmäisenä termiä Reaganin oppi, jolla tarkoitettiin Yhdysvaltain aktiivista ulkopolitiikkaa Neuvostoliiton aseman heikentämiseksi kolmansissa maissa ja tukea antikommunistisille liikkeille. Krauthammer sai Pulitzer-palkinnon vuonna 1987. Financial Times nimesi hänet Yhdysvaltain vaikutusvaltaisimmaksi kommentaattoriksi vuonna 2006. Barack Obaman presidenttikaudella hän oli yksi näkyvimmistä presidentin arvostelijoista. Uuskonservatiivisuudestaan huolimatta Krauthammer arvosteli myös republikaaneja ja vastusti Donald Trumpin valintaa republikaanipuolueen presidenttiehdokkaaksi. Krauthammer kuoli ohutsuolen syöpään kesäkuussa 2018. ==Lähteet== Luokka:Yhdysvaltalaiset toimittajat Luokka:Pulitzer-palkitut Luokka:Vuonna 1950 syntyneet Luokka:Vuonna 2018 kuolleet Luokka:Yhdysvaltalaiset politiikan kommentaattorit
Ronald Turini

Ronald Turini (s. 30. syyskuuta 1934 Montreal) on kanadalainen pianisti ja musiikkipedagogi. Hänen syntyi yhdysvaltalais-italialaiselle isälle ja tanskalaistaustaiselle kanadalaiselle äidille. Hän sai hyvin varhaista pianonsoiton opetusta äidiltään ja Frank Hansonilta McGillin konservatoriossa. Yhdeksänvuotiaana hän pääsi Québecin musiikkikonservatorioon, jossa häntä opettivat vuoteen 1950 saakka Yvonne Hubert, Germaine Malépart ja Isidor Philipp. Hän voitti Prix Archambaultin vuonna 1950 ja pääsi New Yorkin Mannes Collegeen vuonna 1953. Siellä häntä opettivat Isabelle Vengerova ja Olga Stroumillo, joista jälkimmäinen tutustutti hänet Vladimir Horowitziin, josta tuli hänen opettajansa viiden vuoden ajaksi.The Canadian Encyclopedia: Ronald Turini Turini voitti kansainvälisiä kilpailuita Italiassa, Sveitsissä ja Belgiassa vuosina 1958 ja 1960. Hänen Carnegie Hall -debyyttinsä arvosteli positiiviseen sävyyn Harold C. Schonberg New York Times -lehdessä 24. tammikuuta 1961. Turini saavutti pian kansainvälisen maineen ja kiersi 1960-luvun aikana Neuvostoliitossa sekä Etelä-Amerikassa. Euroopassa hän esiintyi muun muassa Concertgebouw-orkesterin kanssa Amsterdamissa ja Lontoon Wigmore Hallissa. Montrealin sinfoniaorkesterin solistina hän toimi moneen otteeseen. Vuonna 1975 Turini oli Quartet Canadan perustajajäsen, ja vuonna 1977 hän aloitti opettamisen Länsi-Ontarion yliopistossa. Hänen ohjelmistoonsa on kuulunut muun muassa Edvard Griegin, Robert Schumannin ja Sergei Rahmaninovin konserttoja. == Lähteet == Luokka:Kanadalaiset pianistit Luokka:Vuonna 1934 syntyneet Luokka:Elävät henkilöt
Elovirta

Elovirta on sukunimi, joka on muun muassa seuraavilla suomalaisilla henkilöillä: *Arja Elovirta (s. 1960), taidehistorioitsija ja Keravan taidemuseon johtaja *Arto Elovirta (s. 1947), vaatesuunnittelija ja vaatetusalan yrittäjä *Katriina Elovirta (1961–2018), jalkapalloilija, jalkapallotuomari ja Palloliiton kehityspäällikkö == Kuvitteellisia henkilöitä == *Valtteri Elovirta, televisiosarjassa Salatut elämät
China Northwest Airlinesin lento 2303

China Northwest Airlinesin lento 2303 oli China Northwest Airlinesin Kiinan sisäinen reittilento Xi’anista Kantoniin. Lennolla 6. kesäkuuta 1994 käytetty Tupolev Tu-154M alkoi autopilottiin tulleen vian vuoksi heilua ja täristä rajusti, kunnes hajosi osiin ja syöksyi maahan 29 kilometrin päässä Xi’an Xianyangin kansainväliseltä lentoasemalta. Onnettomuuden aiheutti autopilotin huollossa tehty virhe. Lennolla oli 146 matkustajaa ja 14 miehistön jäsentä, ja kaikki 160 kuolivat maahansyöksyssä. Onnettomuus on Kiinan historian pahin. == Onnettomuus == Lento 2303 lähti Xi’anista pian aamukahdeksan jälkeen. Alle kymmenen minuutin kuluttua lennonjohto menetti yhteyden koneeseen. Kone hajosi ilmassa ja hylyn kappaleet putosivat maahan 29 kilometriä Xianyangin lentoasemalta kaakkoon. Kansallisuus Matkustajia Miehistöä Yhteensä 133 14 147 6 0 6 3 0 3 2 0 2 1 0 1 1 0 1 Yhteensä 146 14 160 == Onnettomuuden syy == Onnettomuuden aiheutti autopilottiin tullut vika, joka sai autopilotin antamaan vääriä komentoja. Ilmeisesti autopilottia oli edellisenä iltana korjattu epävirallisin menetelmin, ja samalla autopilotti oli kytketty väärin. Kallistumista ja kääntymistä ohjaavat kanavat oli kytketty väärin päin; autopilotin kallistusohjaus käänsi konetta, kun taas sen kääntymisohjaus kallisti konetta. == Lähteet == Luokka:Vuoden 1994 lento-onnettomuudet Luokka:Lento-onnettomuudet Kiinassa Luokka:Shaanxi
Tom Gardberg

Tom Gardberg (s. 22. toukokuuta 1941 Turku) on suomenruotsalainen laulaja- lauluntekijä, jota luonnehditaan sanalla ”Åbotrubaduren”, Turun trubaduuri. Hänet tunnetaan kesää, Turun saaristoa ja purjehdusta kuvaavista laulelmistaan, joita on tallennettu albumeille Kom sommar – Kesä näkemiin (1977), Kom visor, kom närma oss, värm oss (1983) ja kaksois-CD Natthamn–Yösatama (2000), joka on kokoelma hänen koko tuotannostaan. Varsinaisen työuransa Gardberg teki turkulaisen lääketeollisuuden palveluksessa. Musiikkiharrastus alkoi jazzista ja klarinetinsoitosta 14-vuotiaana. Parinkymmenen vuoden iässä hän osti Leningradin-matkalta kitaran ja innostui laulelmista Olle Adolphsonin innoittamana. Laulelmaura alkoi vuonna 1964, kun Gardberg voitti Turussa ruotsinkielisen kykykilpailun. Seuraavana vuonna hänen kappaleensa ”Natthamn–Yösatama” tuli kolmanneksi laulelmakilpailussa, jossa toisen palkinnon sai Tove Janssonin ja Erna Tauron ”Syyslaulu”. Vuonna 1979 Gardberg voitti Siipyyn laulelmakilpailun laulullaan ”Någon nynnar en vals”, ja vuoden 1989 Kotkan meripäivillä merimieslaulukilvan voitto tuli laululla ”Yöpurjehdus”. 1960-luvun alussa Gardberg oli turkulaisen Harlem Jazz Clubin perustajajäseniä. Vuonna 1966 hän perusti Turkuun yhdistyksen Visans Vänner i Åbo. ==Lähteet== ==Aiheesta muualla== *Gardbergin levytykset Suomen äänitearkiston sivulla Luokka:Suomalaiset laulaja- lauluntekijät Luokka:Turun musiikki Luokka:Vuonna 1941 syntyneet Luokka:Elävät henkilöt Luokka:Suomenruotsalaiset laulajat
Olle Adolphson

Gustaf Edvin Olof Adolphson (2. toukokuuta 1934 – 10. maaliskuuta 2004) oli ruotsalainen säveltäjä, laulaja-lauluntekijä ja kitaristi. Hänen tunnetuimpia laulujaan on kolmiodraamasta naisen näkökulmasta kertova ”Trubbel”, joka tuli Suomessa tunnetuksi Marjatta Leppäsen esittämänä ja Jukka Virtasen sanoittamana nimellä ”Vaikeuksia”. Vuonna 2001 Adolphsonille myönnettiin Bellman-palkinto. Vuodesta 2005 Ruotsin kuninkaallinen musiikkiakatemia on jakanut Adolphsonin syntymäpäivänä hänen mukaansa nimettyä muistopalkintoa ja stipendiä. ==Lähteet== Luokka:Ruotsalaiset laulaja-lauluntekijät Luokka:Ruotsalaiset säveltäjät Luokka:Ruotsalaiset kitaristit Luokka:Vuonna 1934 syntyneet Luokka:Vuonna 2004 kuolleet
Lusailin stadion

Lusailin stadion (, ) on jalkapallostadion Lusailissa Qatarissa. Se valmistui marraskuussa 2021 ja se toimi vuoden 2022 maailmanmestaruuskilpailujen loppuottelun pelipaikkana. == Lähteet == Luokka:Qatarin jalkapallostadionit Luokka:Jalkapallon maailmanmestaruuskilpailut 2022 Luokka:Lusail
Crazy Beautiful You

Crazu Beautiful You on vuonna 2015 ensi-iltansa saanut filippiiniläinen tagaloginkielinen komediaelokuva, jonka ohjasi Mae Cruz-Alvair. == Näyttelijät == == Aiheesta muualla == * Luokka:Vuoden 2015 elokuvat Luokka:Draamakomediaelokuvat Luokka:Filippiiniläiset elokuvat
Vladimir Ivković

Vladimir Ivković (, 25. heinäkuuta 1929 Niš – 10. maaliskuuta 1992 Zagreb, Kroatia) oli Jugoslaviaa edustanut vesipalloilija ja olympiamitalisti. Ivković saavutti Jugoslavian maajoukkueessa olympiahopeaa Helsingissä 1952 ja Melbournessa 1956.Olympics at Sports-Reference.com Hän saavutti myös EM-hopeaa vuonna 1954Kroatian olympiakomitea. == Lähteet == * Profiili Kroatian olympiakomitea * Vladimir Ivković Bio, Stats, and Results Olympics at Sports- Reference.com === Viitteet === Luokka:Jugoslavialaiset vesipalloilijat Luokka:Jugoslavialaiset olympiamitalistit Luokka:Vuonna 1929 syntyneet Luokka:Vuonna 1992 kuolleet
Autiotalon aarteet

__NOTOC__ Autiotalon aarteet on vuonna 2017 julkaistu Dingon kokoelma-albumi. ==Kappaleet== # # # # # # # # # # # # # # # # # # # Musa24: Autiotalon aarteet - Kaikki parhaat ==Lähteet== Luokka:Dingon kokoelma-albumit Luokka:Vuoden 2017 kokoelma-albumit
Lovro Radonjić

Lovro Radonjić (, 26. marraskuuta 1925 Korčula, Serbien, kroaattien ja sloveenien kuningaskunta – 31. heinäkuuta 1990 Rijeka) oli Jugoslaviaa edustanut vesipallon olympiamitalisti ja uimari. Radonjić saavutti Jugoslavian maajoukkueessa olympiahopeaa Helsingissä 1952 ja Melbournessa 1956. Hän kilpaili uimarina Rooman kesäolympialaisissa 1960.Olympics at Sports- Reference.com Hän saavutti myös kolme EM-mitalia.Kroatian olympiakomitea == Lähteet == * Profiili Kroatian olympiakomitea * Lovro Radonjić Bio, Stats, and Results Olympics at Sports-Reference.com === Viitteet === Luokka:Jugoslavialaiset vesipalloilijat Luokka:Jugoslavialaiset uimarit Luokka:Jugoslavialaiset olympiamitalistit Luokka:Vuonna 1925 syntyneet Luokka:Vuonna 1990 kuolleet
Ivo Kurtini

Ivica ”Ivo” Kurtini (, 23. kesäkuuta 1922 Zagreb, Serbien, kroaattien ja sloveenien kuningaskunta – 12. syyskuuta 1990 Rijeka) oli Jugoslaviaa edustanut vesipalloilija ja olympiamitalisti. Kurtini saavutti Jugoslavian maajoukkueessa olympiahopeaa Helsingissä 1952. Hän kuului maajoukkueeseen myös Lontoon kesäolympialaisissa 1948.Olympics at Sports-Reference.com Kurtini saavutti myös kaksi EM-mitalia.Kroatian olympiakomitea == Lähteet == * Profiili Kroatian olympiakomitea * Ivo Kurtini Bio, Stats, and Results Olympics at Sports-Reference.com === Viitteet === Luokka:Jugoslavialaiset vesipalloilijat Luokka:Jugoslavialaiset olympiamitalistit Luokka:Vuonna 1922 syntyneet Luokka:Vuonna 1990 kuolleet
Petar Šegvić

Petar Šegvić (, 25. kesäkuuta 1930 Split – 7. kesäkuuta 1990 Split) oli Jugoslaviaa edustanut soutaja ja olympiavoittaja. Šegvić voitti perämiehettömässä nelosessa olympiakultaa Helsingissä 1952.Olympics at Sports- Reference.comKroatian olympiakomitea == Lähteet == * Profiili Kroatian olympiakomitea * Petar Šegvić Bio, Stats, and Results Olympics at Sports- Reference.com === Viitteet === == Aiheesta muualla == Luokka:Jugoslavialaiset soutajat Luokka:Jugoslavialaiset olympiavoittajat Luokka:Vuonna 1930 syntyneet Luokka:Vuonna 1990 kuolleet
USS New York

USS New York voi tarkoittaa seuraavia Yhdysvaltain laivaston aluksia: *USS New York (1776), tykkipursi *USS New York (1800), 36-tykkinen fregatti *USS New York (1820), 74-tykkinen linjalaiva *USS New York (1863), potkurisluuppi ex -USS Ontario *USS New York (ACR-2), panssariristeilijä *USS New York (BB-34), New York -luokan taistelulaiva *USS New York City, Los Angeles -luokan ydinsukellusvene *USS New York (LPD-21), San Antonio -luokan maihinnousualus.
Saatanan kanit

Saatanan kanit () on kotimainen Antti Toivosen käsikirjoittama ja Teemu Niukkasen ohjaama lyhytelokuva. Elokuva on esitetty Sundance-festivaaleilla. Elokuva valikoitui noin yhdeksäntuhannen elokuvan joukosta 68 esitettävän elokuvan joukkoon. Elokuva on valittu myös Chicagon kansainväliselle filmifestivaalille, jossa se sai erikoismaininnan. Elokuva kertoo keskiluokkaisen, liberaalin miehen reaktiosta, kun naapuriin muuttaa saatananpalvojien seksikultti. ==Palkinnot== * Tampereen elokuvajuhlien kotimaisen kilpailun alle 30-minuuttisten elokuvien erikoispalkinto. (2017) == Lähteet == == Aiheesta muualla == * https://ses.fi/elokuva/saatanan-kanit/ Luokka:Elokuvat satanismista Luokka:Suomalaiset lyhytelokuvat
Ebeneser-talo

Ebeneser-talo on Wivi Lönnin suunnittelema rakennus Helsinginkadun varrella Harjun alueella Helsingissä. Ebeneser-säätiön omistuksessa oleva talo rakennettiin päiväkotitoimintaa varten, ja se valmistui vuonna 1908. Se oli Suomen ensimmäisiä lastentarhaksi suunniteltuja rakennuksia, ja siellä toimi myös Suomen ainoa lastentarhanopettajien seminaari vuoteen 1955 asti. Päiväkoti lopetti vuonna 1986 ja opettajakoulutus siirtyi pois talosta vuonna 1993. Sittemmin Helsingin kaupunki on perustanut rakennukseen uudestaan päiväkodin, ja talossa toimii muun muassa Lastentarhamuseo. == Historia == Hanna Rothman ja Elisabeth Alander perustivat vuonna 1890 Sörnäisten kansanlastentarhan. Lapsimäärän kasvamisen takia lastentarha tarvitsi uusia tiloja. Vuosina 1891–1908 lastentarha toimi Alli Tryggin perustamassa Sörnäisten kansankodissa. Oman Ebeneser-talon rakentamiseksi perustettiin vuonna 1900 Eget hem för Sörnäs folkbarnträdgård - Oma koti Sörnäisten kansanlastentarhalle -yhdistys. Arkkitehti Wivi Lönn suunnitteli rakennuksen vuonna 1906. Rakennus valmistui vuonna 1908, jolloin siinä aloittivat suomen- ja ruotsinkieliset lastentarhat ja pieni lastenkoti sekä siinä aloitettiin lastentarhanopettajien koulutus. Taloon perustettiin 1919 lastenseimi ja koululaisten päiväkoti. Ebeneser-talossa toimi vuoteen 1955 asti Suomen ainoa lastentarhanopettajien koulutusta tarjonnut seminaari. Ebeneser-talossakin alkoivat opiskelijamäärät kasvaa, kun päivähoitolaki astui voimaan. Viimeinen päiväkotiryhmä jätti talon vuonna 1986, kun tilat eivät enää riittäneet sekä koululle että päiväkodille. Ebeneser-talo jäi ahtaaksi myös opiskelijoille, minkä seurauksena lastentarhanpettajien koulutus siirtyi sieltä vuonna 1993 Vallilaan. Tämänkin jälkeen Ebeneser-talossa on vieraillut varhaiskasvatuksen opiskelijoita, sillä rakennuksessa toimii Lastentarhamuseo ja Ebeneser-säätiön arkisto. Päiväkotitoiminta palasi rakennukseen vuonna 2017, jolloin Helsingin kaupunki perusti sinne uuden päiväkodin. == Arkkitehtuuri == Jugendtyyliä edustava Ebeneser-talo oli ensimmäisiä lastentarhaksi suunniteltuja rakennuksia Suomessa. Arkkitehti Lönn halusi korostaa lapsille suunnatussa talossa kodikkuutta ja inhimillisyttä ja vältti siksi laitosmaisia ja yksitoikkoisia ratkaisuja. Julkisivussa on talon tarkoitusta kuvaava teksti ”Lasten hyväksi – Ebeneser – För barnens väl”. Sen tekstinauhasa on spiraalimainen simpukkakuvio, ja julkisivun reliefissä on lapsia leikkimässä ja tekemässä työtä. Ebeneser-talo on asemakaavassa suojeltu rakennus. Sen ulkoasu on säilynyt alkuperäisessä asussaan, ja sisätiloissa portaikot, aulat ja salit ovat alkuperäisiä. Jokaisen kerroksen tilavat aulat jakaantuvat eri huoneisiin. == Lähteet == == Aiheesta muualla == Luokka:Wivi Lönnin suunnittelemat rakennukset Luokka:Helsingin suojellut rakennukset Luokka:Alppiharju
Bad Wolves

Bad Wolves on vuonna 2017 perustettu yhdysvaltalainen superyhtye, joka koostuu aiemmin muun muassa In This Momentissa, Divine Heresyssä, God Forbidissa sekä DevilDriverissa soittaneista muusikoista. Bad Wolves julkaisi ensimmäisen singlensä ”Learn to Live" toukokuun alussa 2017. Marraskuussa yhtye kertoi solmineensa levytyssopimuksen Eleven Seven Musicin kanssa sekä julkaisi toisen singlensä ”Toast to the Ghost”. Tammikuussa 2018 Bad Wolves julkaisi cover- version The Cranberriesin ”Zombie” -kappaleesta. The Cranberriesin laulaja Dolores O’Riordanin oli tarkoitus laulaa kappaleen lauluosuudet, mutta hän menehtyi samana päivänä, jolle äänitys oli suunniteltu. Bad Wolves julkaisi kappaleeseen myös musiikkivideon. Kappale myi Kanadassa kultalevyyn oikeuttavan määrän eli 40 000 kappaletta. Bad Wolvesin 13 kappaletta sisältävä debyyttialbumi Disobey julkaistiin 11. toukokuuta 2018. == Diskografia == === Studioalbumit === * Disobey (2018) * N.A.T.I.O.N. (2019) * Dear Monsters (2021) * Die About It (2023) == Lähteet == * Yhtyeen kotisivut === Viitteet === Luokka:Yhdysvaltalaiset metalliyhtyeet Luokka:2010-luvun yhtyeet ja sooloartistit
Chandler Hutchison

Chandler Hutchison (s. 26. huhtikuuta 1996 Mission Viejo, Kalifornia) on yhdysvaltalainen koripalloilija. Hutchison pelasi yliopistokoripalloa Boisen osavaltionyliopistossa vuodet 2014–2018.College Basketball at Sports- Reference.comhttps://www.nbcsports.com/chicago/bulls/chandler-hutchisons- unusual-basketball-background-makes-him-intriguing-target-bulls Chicago Bulls varasi Hutchisonin NBA:han 22. varausvuorolla vuoden 2018 varaustilaisuudessa.https://www.nbcsports.com/chicago/bulls/bulls-fulfill- their-promise-take-boise-states-chandler-hutchison- no-22https://www.nbcsports.com/chicago/bulls/admitted-promise-or-not-bulls- knew-they-wanted-chandler-hutchison-and-they-got-him == Lähteet == * Chandler Hutchison College Stats College Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1996 syntyneet Luokka:Elävät henkilöt
Charles Manring

Charles David Manring (18. elokuuta 1929 Cleveland, Ohio – 7. elokuuta 1991 Bethesda, Maryland) oli yhdysvaltalainen soutaja ja olympiavoittaja. Manring voitti kahdeksikossa olympiakultaa Helsingissä 1952.Olympics at Sports- Reference.com == Lähteet == * Charley Manring Bio, Stats, and Results Olympics at Sports-Reference.com === Viitteet === Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 1991 kuolleet
William Fields

William Beauford Fields (6. elokuuta 1929 Forsyth, Georgia – 20. marraskuuta 1992 Gainesville, Georgia) oli yhdysvaltalainen soutaja ja olympiavoittaja. Fields voitti kahdeksikossa olympiakultaa Helsingissä 1952.Olympics at Sports- Reference.com == Lähteet == * Bill Fields Bio, Stats, and Results Olympics at Sports-Reference.com === Viitteet === Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 1992 kuolleet
Kangiqsualujjuaq

Kangiqsualujjuaq on kylä Pohjois-Quebecissä Ungavanlahden rannikolla. Kylän asukasluku oli vuonna 2016 942 ja asukkaiden valtaosa on inuiteja. Paikalliset harjoittavat kalastusta, metsästystä ja valaanpyyntiä. ==Maantiede== Kangiqsualujjuaq sijaitsee Quebecin provinssin Nord-du-Québecin hallinnollisella alueella Ungavanlahden itärannalla Rivière George-joen suulla. ==Historia== Vuosien 1838 ja 1952 välillä Kangiqsualujjuaq oli Hudsoninlahden kauppakomppanian kauppa-asema. Lähistöllä toimi myös saha, jonka ympärille asutuskeskus rakentui. Nykyisen asutuskeskuksen kulmakivi on kuitenkin vuonna 1959 perustettu kalastusosuuskunta, jolla pyydetään nieriää. Kalastuksen ohella paikalliset harjoittavat karibunmetsästystä ja maitovalaan pyyntiä. Kylä sai nykyisen nimensä Kangiqsualujjuaq vuonna 1980. Nimi on inuktitutin kieltä ja tarkoittaa suurta lahtea. Vuonna 1999 paikallisen koulun liikuntasali tuhoutui lumivyöryssä, jossa sai surmansa yhdeksän henkilöä. ==Väestö== Kangiqsualujjuaqin asukasluku oli Kanadan vuoden 2016 väestönlaskennan mukaan 942 ja vuoden 2011 väestönlaskennassa 874. Kylän asukkaiden suuri valtaosa on inuiteja ja asukkaista 885 henkilöä puhui äidinkielenään inuktitutin kieltä. ==Lähteet== Luokka:Québecin kylät
Patrick Melrose

Patrick Melrose on brittiläis-yhdysvaltalainen television minisarja vuodelta 2018. Se perustuu Edward St Aubynin osittain omaelämäkerralliseen romaanisarjaan, joka on suomennettu nimellä Loistava menneisyys: Patrick Melrosen tarina I–III (Otava 2018). Brittiläiseen yläluokkaan kuuluvan julman isän seksuaalisesti hyväksikäyttämä mies yrittää selvittää välejään menneisyyteensä ja päästä eroon vakavasta päihderiippuvuudestaan. Sarjan nimiosaa näyttelevä Benedict Cumberbatch on saanut roolisuorituksestaan paljon kehuja, ja sarjaa pidetään yhtenä parhaista huumeiden käytön kuvauksista. (Tilaajille.) (Tilaajille.) Draamaa ja mustaa komediaa yhdistävän sarjan on käsikirjoittanut David Nicholls ja ohjannut saksalainen Edward Berger. Suomessa sarja on katsottavissa suoratoistona HBO Nordic -palvelussa. == Rooleissa == ==Lähteet== Luokka:2010-luvun brittiläiset draamasarjat Luokka:2010-luvun yhdysvaltalaiset draamasarjat Luokka:Päihdeaiheiset elokuvat
Eritrean tutkimus- ja dokumentointikeskus

Eritrean tutkimus- ja dokumentointikeskus (, lyhennys RDC) on Eritrean pääkaupungissa Asmarassa toimiva valtiollinen laitos, jolla on tyypillisesti maan kansalliskirjastolle ja -arkistolle annettuja tehtäviä. Kansalliskirjastonhoitajana toimii Azeb Tewolde (10/2017). Nykyistä keskusta edelsi helmikuussa 1979 perustettu Eritrean tutkimus- ja tietokeskus (, lyh. RICE), joka perustettiin Afrikka-tutkija Basil Davidsonin Lontoossa organisoiman kansainvälisen symposiumin jälkeen. RICE oli aluksi ulkomainen autonominen instituutti, joka teki Eritreaa käsittelevää tutkimusta, keräsi ja jakoi koskevaa tietoa aiheesta. Alkujaan päätoimipaikaksi valittiin Italian Rooma, koska siellä oli ennestään laaja kokoelma kirjallisuutta Eritreasta. Sivutoimipisteet perustettiin Eritreaan, Eurooppaan ja Yhdysvaltoihin. RICEssä tehtiin merkittävä määrä tutkimustyötä Eritrean kulttuurista ja historiasta. Sen toimintaan osallistui myös maanpaossa olleita tieteilijöitä Eritreasta ja Afrikan sarvesta. Eritreaa käsitteleviä RICE:n julkaisusarjoja olivat Eritrea Information -aikakauslehti (1979-1988) ja Journal of Eritrean Studies (JES, 1986-1991). Toimintaa jatkui Roomassa elokuuhun 1988 asti. Heinäkuussa 1988 päätoimipiste siirtyi Eritreaan; sivutoimipisteet jäivät Britanniaan ja Yhdysvaltoihin. Itsenäistymistaistelun jälkeen vuonna 1991 tutkimusinstituutin nimi (RICE) vaihdettiin nykymuotoon (Research and Documentation Centre, RDC ). Elokuussa 1992 RDC:n kokelmiin päätettiin liittää Eritrean kansan vapautusrintaman kahden ministeriön (Department of Information; Department of Politicization, Education and Culture) vuosina 1975 ja 1976 alkunsa saaneet aineistokokoelmat. RDC vastaa myös Eritrean eri ministeriöiden keskeisen aineiston arkistoinnista. RDC on asettanut jo vuonna 1994 tavoitteekseen luoda uusi kansallisarkisto Eritreaan. Maahan ei oltu aiemmin perustettu varsinaista kansallisarkistoa, koska alue oli aiemmin erilaisten siirtomaahallintojen vallassa. YK:n kehitysohjelma UNEPin mukaan yli 15-vuotiaista eritrealaisista 73,8 prosenttia oli lukutaitoisia vuonna 2015. ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Eritrean rakennukset ja rakennelmat Luokka:Asmara Luokka:Kansalliskirjastot Luokka:Kansallisarkistot Luokka:Afrikan kirjastot
Syvälahden monitoimitalo

Syvälahden monitoimitalo on Turun Hirvensaloon kesällä 2018 valmistunut julkinen rakennus, joka sisältää uuden 800-paikkaisen yhtenäiskoulun, satapaikkaisen päiväkodin ja Turun kaupunginkirjaston Syvälahden kirjaston. Talossa on tilat myös nuorisopalveluille, kouluterveydenhoidolle ja neuvolapalveluille. Monitoimitalon rakentaminen Hirvensalon Lauttarantaan aloitettiin vuonna 2016 perustus- ja runkotöillä. Rakennuksen on suunnitellut Verstas Arkkitehdit Oy, ja pääurakoijana on toiminut niin sanotulla allianssimallilla NCC Suomi Oy:n ja Caverion Oy:n muodostama ryhmittymä. Rakennuksen pinta-ala on 11 370 neliömetriä ja tilavuus 54 255 kuutiometriä. Tiloihin on sijoitettu Turun ammattikorkeakoulun taideakatemian kolmannen vuoden opiskelijoiden taideteos Formaatio. Sen ovat toteuttaneet Fanni Jokinen, Emilia Linnavuori ja Iiris Rusi opettajiensa Erika Adamssonin ja Taina Erävaaran ohjauksessa. ==Syvälahden koulu== Syvälahden yhtenäiskouluun siirtyy noin 40 oppilasta Haarlan koulusta Hirvensalon eteläpäästä, noin 125 oppilasta Hirvensalon vanhimmasta koulusta Wäinö Aaltosen koulusta ja noin 400 oppilasta Turun Samppalinnanmäellä sijaitsevasta Luostarivuoren koulusta. ==Syvälahden kirjasto== Hirvensalon kirjasto toimi kesään 2018 asti Wäinö Aaltosen koulun yhteydessä, kunnes se kesätauon aikana muuttaa uusiin tiloihin Syvälahden monitoimitalossa. Uusi Syvälahden kirjasto avattiin 1. elokuuta 2018. ==Lähteet== Luokka:Lauttaranta Luokka:Turun kirjastot Luokka:Turun rakennukset ja rakennelmat
Djiboutin kansallinen dokumentaatiokeskus

Djibouti‎n kansallinen dokumentaatiokeskus (, tai , vapaa suom. Dokumentaation, tietotekniikan ja uuden teknologian hallinto) on Djiboutin tasavallan pääkaupungissa Djiboutissa toimiva kansalliskirjasto ja -arkisto. Kansalliskirjaston johtajana eli kansalliskirjastonhoitajana toimi Iltireh Djama Guire (10/2017). Dokumentaatiokeskus julkaisee Djibutin kansallibibliografiaa vuosittain. Maassa on ollut vapaakappaleoikeuslainsäädäntö vuodesta 1992, keskus saa vapaakappaleet Djibutissa julkaistuista teoksista ja pyrkii hankkimaan yhden kappaleen kutakin maata käsittelevää ulkomailla julkaistua teosta. Vuonna 2013 kansalliskirjastona toimivan keskuksen kokoelmissa raportoitiin olevan 2 780 kirjaa. ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Djibouti‎n rakennukset ja rakennelmat Luokka:Djibouti (kaupunki) Luokka:Kansalliskirjastot Luokka:Kansallisarkistot Luokka:Afrikan kirjastot
Mikrotransaktio

Mikrotransaktio () on mikromaksuihin perustuva ansaintamalli, joka esiintyy usein ilmaispeleissä. Mikrotransaktioilla ostetaan virtuaalisia hyödykkeitä ja niiden käyttö on tavallista mobiilipeleissä. Mikrotransaktioiden myynti perustuu ihmisten psykologialle, jota hyödynnetään suunnittelussa. Heräteostokset hyödyntävät impulsiivisuutta ja ostotilaisuuksia rajoittamalla pakotetaan tekemään hätäisiä päätöksiä. Erilaisia keinoja käytetään, jotta pelaajat ovat onnettomia ja ostaminen tekee heidät onnelliseksi. Myös ihmisten inhoa häviämistä kohtaan käytetään hyväksi kun peliä voi jatkaa käyttämällä lisää rahaa. Loot box on tavallinen ja yleistyvä muoto mikrotransaktioille. Belgia on kieltänyt loot boxien käytön peleissä ja Havaiji tarkastelee mikrotransaktioiden kieltämistä. Eurooppalainen kuluttajainsuojajärjestö (BEUC) ja jäsenvaltiot aloittivat syyskuussa 2024 toimen digitaalisien esineiden myyntiin liittyen. == Historia == Mikrotransaktioiden yleistyminen liitetään "freemium" ilmaispeleihin 2000-lukun alkuun. Vuonna 2003 julkaistu MapleStory mahdollisti virtuaaliesineiden ostaminen pelin sisäisellä valuutalla, jota ostettiin oikealla rahalla. Virtuaaliesineet olivat tyypillisesti kosmeettisia. 2010-luvulla mobiilipelit alkoivat käyttää mikrotransaktioita pelin etenemiseen vaikuttaviin esineisiin. 2010-luvun lopulla mikrotransaktiot levisivät laajemmin ja loot boxien myötä samankaltaisuudet uhkapelaamiseen herättivät huomion. Lisäksi joitakin pelejä syytettiin "pay to win" () menetelmistä, jotka muuttavat pelien balanssia. == Lähteet == Luokka:Videopelikäsitteet
São Tomén ja Príncipen kansalliskirjasto

São Tomén ja Príncipen kansalliskirjasto () on São Tomén ja Príncipen demokraattisen tasavallan pääkaupungissa São Toméssä toimiva kansalliskirjasto. Nykyinen kansalliskirjaston rakennus on vuodelta 2002. Vuosina 1994–2002 São Tomén ja Príncipen kansalliskirjaston tehtävää hoiti parlamentin kirjasto (). Osa sen kokoelmista oli peräisin vuodesta 1975 lähtien São Tomén kaupungintalolla toimineesta, mutta myöhemmin rappiolle joutuneesta kaupunginkirjastosta. Kaupunginkirjaston kokoelmiin kuului 3 500–5 000 teosta. Maassa on ollut vuodesta 1952 voimassa Portugalin siirtomaihin annettu vapaakappalelaki. Kansalliskirjastoa johti vuosina 2011–2012 tohtori Maria Nazaré Ceita. São Tomén ja Príncipen yli 15-vuotiaasta väestöstä lukutaitoisia oli YK:n kehitysohjelma UNEP:in mukaan 74,9 prosenttia vuonna 2015. ==Lähteet== Luokka:São Tomé Luokka:Kansalliskirjastot Luokka:Afrikan kirjastot
Dave Robbins

David "Dave" Robbins (s. 14. elokuuta 1923 Greenburg, Indiana – syyskuu 2005) oli yhdysvaltalaissyntyinen, vuonna 1965 Kanadan kansalaisuuden saanut pasunisti, säveltäjä, sovittaja ja musiikkipedagogi. Hän muutti vuonna 1951 Vancouveriin ja työskenteli opettajana muun muassa Brittiläisen Kolumbian yliopistossa. Hänen oppilaidensa joukossa olivat Herb Besson, John Capon, Hugh Fraser, Bob Hamper, Sharman King, Rob McKenzie ja Dave McMurdo.The Canadian Encyclopedia: Dave Robbins Robbins toimi vuosina 1955–1970 Vancouverin sinfoniaorkesterin ensipasunistina. Hän loi uraa myös jazzmusiikin parissa. Hänen omalle big bandilleen CBC tilasi teoksia Al Macmillanilta, Ian McDougallilta, Doug Parkerilta, Paul Ruhlandilta, Ray Sikoralta, Robert Turnerilta, Dick Grovelta, Lalo Schifrinilta ja muilta säveltäjiltä. Robbinsin omien sävellysten joukossa on muun muassa elokuvamusiikkia. == Lähteet == Luokka:Yhdysvaltalaiset pasunistit Luokka:Kanadalaiset pasunistit Luokka:Yhdysvaltalaiset säveltäjät Luokka:Kanadalaiset säveltäjät Luokka:Yhdysvaltalaiset jazzmuusikot Luokka:Kanadalaiset jazzmuusikot Luokka:Vuonna 1923 syntyneet Luokka:Vuonna 2005 kuolleet
Redferne Hollinshead

Percy Redferne Hollinshead (1885 Eye, Suffolk, Englanti – 6. lokakuuta 1937 New York, New York, Yhdysvallat) oli laulaja, äänialaltaan tenori. Hänen isänsä oli baptistipappi, joka perheineen muutti Kanadaan Redfernen ollessa kuusivuotias.The Canadian Encyclopedia: Redferne Hollinshead Hollinshead opiskeli Lontoossa Giovanni Clericin johdolla ja palasi Torontoon, jossa toimi laulajana ja opetti Hambourgin konservatoriossa. Hän myös itse suoritti opintoja samaisessa konservatoriossa Giuseppe Carbonin johdolla. Hollinshead oli Adanac-kvartetin jäsen. Vuonna 1917 hän asettui New Yorkiin, jossa hän seurasi Dan Beddoeta Broadwayn Grace-kirkon tenorisolistina vuonna 1922. Hän toimi tässä tehtävässä kuolemaansa saakka. Hän lauloi ahkerasti radiossa myöhempinä vuosinaan ja levytti American Singersin tenorina vuoden 1926 jälkeen. == Lähteet == Luokka:Kanadalaiset laulajat Luokka:Tenorit Luokka:Vuonna 1885 syntyneet Luokka:Vuonna 1937 kuolleet
Armon aika

Armon aika on vuonna 1999 valmistunut Jaakko Pyhälän ohjaama suomalainen elokuva, joka kertoo spitaalisten ja mielisairaiden eristykseen käytetystä saaresta 1700-luvulla. Elokuvaa kävi katsomassa teatterissa 330 katsojaa. Ensimmäisessä televisioesityksessä sillä oli jo 233 000 katsojaa. Viitattu 23.6.2018 Käsikirjoittaja Heikki Vuento kertoi lehdistöesitteessä saaneena tarinaan kimmokkeen luettuaan Seilin saaresta, mutta se on kuvattu Viron Napesaaressa. == Lähteet == Luokka:Vuoden 1999 suomalaiset elokuvat
Härmän lukio

Härmän lukio on Kauhavalla toimiva oppilaitos. Se sijaitsee Alahärmän keskustassa. Lukion lisäksi samoissa tiloissa toimii Alahärmän kirkonkylän koulu ja Alahärmän yläkoulu. Vuoteen 2008 saakka koulutuksen järjestäjänä toimi Alahärmän kunta. Vuoden 2009 alusta Kauhavan kaupunki. ==Aiheesta muualla== * Kotisivut Luokka:Alahärmä Luokka:Kauhavan oppilaitokset Luokka:Suomen lukiot
Holger Rotkirch

Holger Bertil Rotkirch (s. 6. maaliskuuta 1937 Helsinki) on suomalainen juristi, ulkoasiainneuvos ja suurlähettiläs. Rotkirchin vanhemmat olivat Bertil Carl Rotkirch ja Astrid Martha Elisabeth Rotkirch. Hän valmistui oikeustieteen kandidaatiksi Helsingin yliopistosta 1960 ja suoritti Master of Laws-tutkinnon kansainvälisessä oikeudessa Harvardin yliopistossa 1965. Rotkirch oli lakimiehenä Hannes Snellmanin asianajotoimistossa 1961 ja sitten pankkiiriliike Ane Gyllenberg Oy:n lakimiehenä 1962–1966. Hän oli sitten Yleisradiossa lainopillisena neuvonantajana 1966–1969 ja hallinto-osaston johtajana 1969–1970. Rotkirch oli ulkoministeriön palveluksessa 1970–2002. Hän oli Suomen Strasbourgissa olevan Euroopan neuvoston pysyvän edustuston päällikkönä 1991–1994 ja ulkoministeriön oikeudellisen osaston päällikkönä 1994–2002. Hän jäi eläkkeelle 2002.Ulkoministeriön oikeudellinen päällikkö vaihtuu, Helsingin Sanomat 23.12.1993Suomen Haagin-suurlähetystö: Historiaa : Edustustopäälliköt Strasbourgissa Holger Rotkirch on ollut naimisissa vuodesta 1963 kääntäjä ja toimittaja Kristina Ellen Wittingin kanssa. Heillä on neljä lasta joista yksi on Väestöliiton johtaja Anna Rotkirch. == Toimitustöitä == * Kansat ja oikeus: aikamme kehittyvä kansainvälinen oikeus; toim. Kari Joutsamo, Allan Rosas, Holger Rotkirch. Tammi, Helsinki 1980 ==Lähteet== Luokka:Suomalaiset juristit Luokka:Suomen suurlähettiläät Luokka:Vuonna 1937 syntyneet Luokka:Elävät henkilöt
Liuskakääpä

Liuskakääpä (Osteina obducta, syn. Oligoporus obductus) on yksivuotinen kääpälaji, joka aiheuttaa ruskolahoa ennen kaikkea puutavaralle. Se on harvinainen, ja esiintymisalue on lähinnä Euraasian havumetsissä. Suomesta laji on löydetty vain Paraisilta kesällä 2018. Liuskakäävän itiöemä on vaalea, joskus kellansävyinen, aluksi nahkamaisen pehmeä, mutta vanhemmiten muuttuu luumaisen kovaksi. Alapinta on valkoinen. Itiöemän liuskat pyrkivät kääntymään torvimaisiksi, ja niiden pillit ovat pieniä. Laji ei ole ruokasieni. == Lähteet == Luokka:Fomitopsidaceae Luokka:Ruskolahosienet
Khalifan kansainvälinen stadion

Khalifan kansainvälinen stadion (, ) on Al-Rayyanissa Qatarissa sijaitseva yleisurheilu- ja jalkapallostadion. Stadionin yleisökapasiteetti on noin 48 000, ja se on nimetty Khalifa ibn Hamad Al Thanin mukaan. Stadion toimii Qatarin jalkapallomaajoukkueen kotikenttänä. Stadionilla järjestettiin yleisurheilun maailmanmestaruuskilpailut 2019, ja se oli myös yksi jalkapallon MM-kilpailujen 2022 pelipaikoista. == Historia == Stadion avattiin vuonna 1976, jolloin siellä pelattiin enimmäkseen jalkapallo-otteluita, mutta stadionilla pystyttiin järjestämään eri urheilulajeihin sopivia tapahtumia. Vuonna 2005 stadion kunnostettiin ja laajennettiin vuoden 2006 Aasian kisoja varten. Stadionin länsipuolelle rakennettiin katto ja itäpuolelle rakennettiin iso kaari, jota hyödynnettiin kisojen avajaisseremoniassa. Vuonna 2014 stadion meni remonttiin, joka valmistui toukokuussa 2017. Remontissa stadionin itäpuolen katsomot katettiin, liiketilaa laajennettiin ja stadionille rakennettiin ilmastointijärjestelmä. == Kuvagalleria == Kuva:Asian Games Doha 2006 fireworks.jpg|Aasian kisojen avajaiset. Kuva:Khalifa International Stadium interior night 2009 Emir Cup.jpg|Stadion vuonna 2009. Kuva:Khalifa Stadium, Doha, Brazil vs Argentina (2010).jpg|Stadion vuonna 2010. == Lähteet == Luokka:Qatarin jalkapallostadionit Luokka:Yleisurheilustadionit
Francis Uzoho

Francis Odinaka Uzoho (s. 28. lokakuuta 1998 Nwangele) on nigerialainen jalkapallomaalivahti. Hän edustaa Espanjan pääsarjassa pelaavaa Deportivo de La Coruñaa. Uzoho on voittanut Nigerian maajoukkueessa alle 17-vuotiaiden maailmanmestaruuden. == Maajoukkueura == Uzoho oli mukana varamaalivahdin roolissa 14-vuotiaana alle 17-vuotiaiden maailmanmestaruuskilpailuissa 2013, jossa Nigeria voitti maailmanmestaruuden. Hän pelasi ensimmäisen maaottelunsa Nigerian paidassa 14. marraskuuta 2017 harjoitusottelussa Argentiinaa vastaan. Kesäkuussa 2018 Uzoho valittiin Nigerian maajoukkueeseen 2018 MM-kilpailuihin Venäjälle.World Cup 2018: Arsenal's Iwobi in Nigeria's 23-man squad bbc.co.uk 3.6.2018 Viitattu 23.6.2018 Hän toimi myös maansa ykkösmaalivahtina. == Lähteet == Luokka:Nigerialaiset jalkapallomaalivahdit Luokka:Vuonna 1998 syntyneet Luokka:Elävät henkilöt